|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  | | --- | |  | | |  |  |  |  | | --- | --- | --- | --- | | |  |  | | --- | --- | | **Съвет по международни счетоводни стандарти**  **Периодичен преглед** | IASB Logo | | | | **Юни 2016 г.** |  | |  | | |  | | | |  |  |  |  |  | | --- | --- | --- | --- | --- | | |  |  | | --- | --- | | На 20 и 22 юни 2016 г. Съветът по международни счетоводни стандарти (International Accounting Standards Board)® („Съветът”) проведе публични заседания в офисите на Фондация МСФО (IFRS® Foundation) в Лондон, Великобритания.  Обсъжданите теми включваха:   * [**Репутация и обезценка**](#1) * [[**Финансови инструменти с характеристики на собствен капитал**](#4) **(устна информация)**](#2) * [**Застрахователни договори**](#3) * [***Концептуална рамка*—Дефиниции на приходи и разходи и информация относно финансовите резултати от дейността**](#4) * [***Годишни подобрения—МСС 12* Данъци върху дохода—*Представяне на последствията за данъците върху дохода, произтичащи от дивиденти***](#5) |  | | **Репутация и обезценка (Документ по програмата 18)**  **(Съвместна сесия със Съвета на САЩ по финансово-счетоводни стандарти (FASB)**  На 20 юни 2016 година Съветът проведе съвместна образователна сесия със Съвета на САЩ по финансово-счетоводни стандарти (FASB). Целта на тази сесия бе двата съвета да обменят актуална информация за съответните си проекти след провеждането на последното съвместно заседание през септември 2015 година.  Съветът на САЩ по финансово-счетоводни стандарти (FASB) има в програмата си активни проекти, свързани с разграничимите нематериални активи в бизнес комбинация, счетоводно отчитане на репутацията и счетоводно отчитане на обезценката на репутацията. Съветът разглежда тези три теми в рамките на проекта си, посветен на обезценката и репутацията.  Двата съвета обсъдиха обобщена информация за проектите и докладите за отбелязания напредък. Не бяха взети никакви решения.  ***Следващи етапи***  Двата съвета ще продължат да наблюдават текущо съответно работата на другия съвет.    **Финансови инструменти с характеристики на собствен капитал (устна информация)**  Съветът бе запознат с актуална устна информация относно състоянието на изследователския проект „Финансови инструменти с характеристики на собствен капитал”, включително обобщена информация за обсъжданията, проведени по време на неотдавнашното съвместно заседание с Консултативния комитет по капиталовите пазари (CMAC) и Глобалния форум за политика (GPF) на 16 юни 2016 г. Не бяха взети никакви решения.    **Застрахователни договори (Документ по програмата 2)**  На 22 юни 2016 година Съветът проведе заседание, за да разгледа въпроси с тесен обхват, възникнали по време на процеса по изготвяне на проекта на предстоящия да бъде приет стандарт относно застрахователните договори.  ***Документ по програмата 2A: Ниво на обобщаване на оценката на маржа на договорената услуга (очакваната печалба от договора)***  Съветът реши в порядък на работна хипотеза:   1. целта на коригирането и разпределението на маржа на договорената услуга следва да бъде маржът на договорената услуга към края на отчетния период да представлява печалбата от бъдещите услуги, които ще бъдат предоставени във връзка с група договори. 2. предприятието следва да оценява маржа на договорената услуга, използвайки групата, която се ползва за вземане на решение относно това кога договорите са обременяващи. Следователно, предприятието следва да оценява маржа на договорената услуга, като групира застрахователни договори, които в самото си начало имат:    1. очаквани парични потоци, които предприятието очаква да реагират по сходен начин от гледна точка на размер и момент на възникване на промени в ключовите предположения;    2. сходна очаквана рентабилност, т.е. маржът на договорената услуга като процент от общите очаквани приходи. Предприятието може да използва в качеството на практически целесъобразно средство очакваната възвръщаемост на застрахователните премии, т.е. маржът на договорената услуга като процент от очакваните застрахователни премии. 3. предприятието следва да отрази очаквания срок и размер на договорите, оставащи в групата към края на отчетния период, при разпределянето на маржа на договорената услуга на групата договори към отчета за печалбата или загубата.   Единадесет членове на Съвета изразиха съгласие с тези решения, а трима - несъгласие.    ***Документ по програмата 2Б: Промени в балансовата стойност на маржа на договорената услуга при застрахователни договори без характеристики на пряко участие в разпределението на печалбата***  Съветът реши в порядък на работна хипотеза да преработи насоките, съдържащи се в предстоящия да бъде приет стандарт относно застрахователните договори относно промени в паричните потоци при изпълнение, които се отнасят до:   1. бъдещи услуги и следователно водят до коригиране на маржа на договорената услуга; и 2. текущи и минали услуги и следователно не водят до коригиране на маржа на договорената услуга.   Преработеният проектотекст е на разположение в Приложение на  [**Документ по програмата 2Б**](http://www.ifrs.org/Meetings/MeetingDocs/IASB/2016/June/AP02B-Insurance-Contracts.pdf).  Единадесет членове на Съвета изразиха съгласие с това решение, а трима - несъгласие.    ***Документ по програмата 2В: Представяне и оповестяване на финансови приходи и разходи при застраховане***  Съветът реши в порядък на работна хипотеза, че:   1. не е необходимо предприятието да прави разбивка (да дезагрегира) промените в корекцията за риск на компонент, отнасящ се до финансиране и компонент, отнасящ се до застраховане. 2. ако предприятието не представя разбивка на корекцията за риск, то следва да представи цялата промяна в корекцията за риск като част от резултата от застраховането. 3. предприятието следва да оповести дали промяната в корекцията за риск е дезагрегирана на компонент, отнасящ се до финансиране и компонент, отнасящ се до застраховане или е представена като част от резултата от застраховането. 4. целта на дезагрегирането на финансовите приходи и разходи при застраховане между печалбата или загубата и друг всеобхватен доход не следва да е представянето на финансовите приходи и разходи при застраховане в печалбата или загубата на база оценяване по себестойност (цена на придобиване). Целта следва да бъде да се представи в печалбата или загубата систематично разпределение на общите очаквани финансови приходи или разходи при застраховане в течение на срока на договора. 5. предстоящият да бъде приет стандарт относно застрахователните договори следва да предоставя насоки, че в този определен контекст систематичното разпределение:    1. се базира на характеристики на договора, без позоваване на фактори, които не оказват влияние върху паричните потоци по договора. Така например, разпределението на общите очаквани финансови приходи или разходи не следва да се базира на очакваната призната възвръщаемост на активи, в случай че тази очаквана призната възвръщаемост не засяга тези парични потоци.    2. води до това, сумите, признати в друг всеобхватен договор в течение на срока на договора да възлизат общо на нула. 6. предстоящият да бъде приет стандарт относно застрахователните договори следва да предоставя допълнителни насоки, че:    1. по отношение на застрахователни договори, за които промените във финансовите предположения нямат съществен ефект върху сумите, изплащани на притежателя на полицата, систематичното разпределение се определя, като се използва дисконтовият процент или проценти, приложими в самото начало на договора; и    2. по отношение на застрахователни договори, за които промените във финансовите предположения имат съществен ефект върху сумите, изплащани на притежателя на полицата, систематичното разпределение може да бъде определено по един от следните начини:       1. използвайки процент, който разпределя оставащите преразгледани очаквани финансови разходи в течение на оставащия срок на договора при постоянен процент; или       2. в случай че договорите използват кредитен процент за определяне на сумите, дължими на притежателя на полицата, с помощта на разпределение, базирано на сумите, отнесени в полза на притежателя на полицата за периода и очаквани да бъдат отнесени в бъдещи периоди.   Всичките четиринадесет членове на Съвета изразиха съгласие с тези решения.    Съветът реши в порядък на работна хипотеза:   1. че няма да изисква предприятието да оповестява анализ на общите финансови приходи и разходи при застраховане, признати в отчета или отчетите за финансовите резултати от дейността, дезагрегирани като минимум на:    1. увеличаването на начислените лихви, изчислено с помощта на текущите дисконтови проценти;    2. ефекта от промени в дисконтовите проценти през периода върху оценяването на застрахователните договори; и    3. разликата между настоящата стойност на промените в очакваните парични потоци, които коригират маржа на договорената услуга в отчетния период, оценена с помощта на дисконтовите проценти, които са били приложими при първоначално признаване на тези застрахователни договори, и оценени по текущи проценти; и 2. че ще включи в предстоящия да бъде приет стандарт цел, че предприятието следва да обяснява общата сума на финансови приходи или разходи при застраховане в отчетния период, като с оглед постигане на тази цел предприятието следва:    1. да обяснява взаимовръзката между финансовите приходи или разходи при застраховане и инвеститорската възвръщаемост по съответните активи, които предприето държи, с цел предоставяне на инвеститорите на достатъчна информация за разбиране на източниците на нетните финансови приходи или разходи, признати в печалбата или загубата и в друг всеобхватен доход; и    2. да оповестява обяснение нае методите, които предприятието използва за изчисляване на финансовите приходи или разходи при застраховане, представени в печалбата или загубата.   Дванадесет членове на Съвета изразиха съгласие с тези решения, а двама членове на Съвета - несъгласие.    ***Документ по програмата 2Г: Презастрахователни договори и обхват на подхода на променливото възнаграждение***  Съветът реши в порядък на работна хипотеза, че предприятието не следва да прилага подхода на променливото възнаграждение по отношение на издавани или държани презастрахователни договори.  Всичките четиринадесет членове на Съвета изразиха съгласие с тези решения.  ***Следващи етапи***  Екипът на Съвета ще отрази решенията, взети в порядък на работна хипотеза в преработен работен проект и ще използва този проект като база за търсене на информация от избрани външни страни по определени аспекти на преработения проект. Съветът очаква допълнително да обсъди въпроси, нуждаещи се от уточняване, които биха могли да възникнат в резултат на тестването и на продължаващия процес по изготвяне на проекта през третото тримесечие на 2016 г. Към този момент Съветът възнамерява да определи задължителна дата на влизане в сила за стандарта.    ***Концептуална рамка*—Дефиниции на приходи и разходи и информация относно финансовите резултати от дейността (Документ по програмата 10)**  На 22 юни 2016 г. Съветът обсъди дефинициите на приходи и разходи и информацията относно финансовите резултати от дейността.  ***Документ по програмата 10Б: Дефиниции на приходи и разходи***  Съветът реши в порядък на работна хипотеза:   1. да потвърди, че дефинициите на приходи и разходи следва да бъдат тези, предложени в Проекта за обсъждане *Концептуална рамка за финансово отчитане* („Проектът за обсъждане”) (всичките четиринадесет членове на Съвета изразиха съгласие с това решение); и 2. да не включва в преработената *Концептуална рамка* коментар на типичните видове сделки, операции и други събития, които биха могли да породят приходи или разходи (Осем членове на Съвета изразиха съгласие с това решение, а шестима членове на Съвета - несъгласие).   Съветът даде указания на екипа да разгледа въпроса дали насоките, подкрепящи дефинициите на приходи и разходи следва да правят кръстосани препратки към коментарите във връзка с приходи и разходи на други места в преработената *Концептуална рамка*. Десет членове на Съвета изразиха съгласие с това решение, а четирима членове на Съвета - несъгласие.    ***Документ по програмата 10В: Информация относно финансовите резултати от дейността***  Съветът реши в порядък на работна хипотеза, че преработената *Концептуална рамка*:   1. ще описва отчета за печалбата или загубата като основен източник на информация относно финансовите резултати от дейността на предприятието за съответния период, но няма да излага целта на този отчет. Тринадесет членове на Съвета изразиха съгласие с това решение, а един от членовете на Съвета - несъгласие. 2. ще излага принципа, че приходите и разходите следва да бъдат включвани в отчета за печалбата или загубата, освен в случаите, когато уместността или достоверното представяне на информацията, предоставена в отчета за печалбата или загубата за периода няма да бъдат подсилени посредством включването на промяна в настоящата стойност на даден актив или пасив в друг всеобхватен доход (ДВД). Този принцип ще замени оборимото предположение относно използването на отчета за печалбата или загубата, предложено в Проекта за обсъждане. Преработената *Концептуална рамка* ще посочва, че подобна ситуация се очаква да възниква единствено в изключителни случаи. Всичките четиринадесет членове на Съвета изразиха съгласие с това решение. 3. ще посочва, че решението относно включването на приходи и разходи в друг всеобхватен доход може да бъде вземано единствено от Съвета при изготвяне и въвеждане на стандарти. При вземането на такова решение Съветът ще трябва да обяснява защо изключването на промяна в настоящата стойност на даден актив или пасив от отчета за печалбата или загубата за периода би повишило уместността или достоверното представяне на информацията, предоставена в този отчет. Дванадесет членове на Съвета изразиха съгласие с това решение, а двама членове на Съвета - несъгласие. 4. ще посочва, че по принцип приходите и разходите, включени в друг всеобхватен доход, следва да бъдат рекласифицирани, когато това би повишило надеждността или достоверното представяне на информацията в отчета за печалбата или загубата за съответния период. Този принцип ще замени оборимото предположение относно рекласифицирането, предложено в Проекта за обсъждане. Единадесет членове на Съвета изразиха съгласие с това решение, а трима членове на Съвета - несъгласие. 5. ще посочва, че приходите и разходите, включени в друг всеобхватен доход може да не бъдат рекласифицирани, ако например няма ясна база за идентифициране на периода, в който следва да бъде направена рекласификацията, или на сумата, която следва да бъде рекласифицирана с цел повишаване надеждността или достоверното представяне на информацията, предоставена в отчета за печалбата или загубата за съответния период. Десет членове на Съвета изразиха съгласие с това решение, а четирима членове на Съвета - несъгласие. 6. ще посочва, че решението относно това дали и кога приходите и разходите, включени в друг всеобхватен доход, следва да бъдат рекласифицирани може да бъде вземано единствено от Съвета при изготвяне и въвеждане на стандартите. При вземането на такова решение Съветът ще трябва да обяснява защо рекласифицирането би повишило надеждността или достоверното представяне на информацията, предоставена в отчета за печалбата или загубата за съответния период. Тринадесет членове на Съвета изразиха съгласие с това решение, а един от членовете на Съвета - несъгласие.   Съветът реши също така в порядък на работна хипотеза да отстрани съдържащото се в Проекта за обсъждане изявление, че невъзможността за идентифициране на ясна база за рекласифициране може да е индикация, че този приход или разход не следва да бъде включван в друг всеобхватен доход. Дванадесет членове на Съвета изразиха съгласие с това решение, а двама членове на Съвета - несъгласие.  ***Следващи етапи***  По време на заседанието на Съвета през юли 2016 г., Съветът ще обсъди дефиницията на актив и съответните насоки, признаване и фактори, които да бъдат взети под внимание при избор на оценъчна база.    ***Годишни подобрения—МСС 12* Данъци върху дохода—*Представяне на последствията за данъците върху дохода, произтичащи от дивиденти (*Документ по програмата *12A)***  Съветът обсъди препоръка от Комитета по разясненията да измени МСС 12 *Данъци върху дохода,* с цел да изясни обстоятелствата, по отношение на които са приложими изискванията за представяне, съдържащи се в параграф 52Б от МСС 12. В частност, Съветът разгледа въпроса дали тези изисквания са приложими и извън обстоятелствата, описани в параграф 52A от МСС 12.  Съветът изрази съгласие, че заключението на Комитета по разясненията, че предприятието следва да прилага изискванията за представяне, съдържащи се в параграф 52Б извън обстоятелствата, описани в параграф 52A от МСС 12, т.е. предприятието следва да прилага тези изисквания за представяне по отношение на всички последици за данъците върху дохода, произтичащи от дивиденти.  Съветът реши също така в порядък на работна хипотеза да включи предложеното изменение в следващия цикъл годишни подобрения (2015–2017 г.). Наред с това, Съветът реши в порядък на работна хипотеза, че предприятието следва да прилага предложеното изменение ретроспективно, като по-ранното прилагане бъде разрешено.  Всичките четиринадесет членове на Съвета изразиха съгласие с тези решения.  ***Следващи етапи***  Съветът ще разгледа на бъдещо свое заседание стъпките от регламентираната процедура, предприети до момента във връзка с Проекта за обсъждане *Годишни подобрения на МСФО – цикъл 2015–2017 г.*    **Работна програма—прогнозни цели към 23 юни 2016 година**  Работната програма, отразяваща решенията, взети на това заседание, е актуализирана на уебсайта на Съвета по международни счетоводни стандарти (IASB) на 23 юни 2016 година. [**Вижте я тук**](http://www.ifrs.org/Current-Projects/IASB-Projects/Pages/IASB-Work-Plan.aspx). | | | | | | | Моля отбележете, че информацията, публикувана в настоящия бюлетин произхожда от различни източници и е точна, доколкото това ни е известно. Съветът по международни счетоводни стандарти и Фондация МСФО обаче не носят отговорност за загуби, причинени на лице, което предприема действия или се въздържа от предприемането на действия, разчитайки на материалите в настоящата публикация, независимо дали тези загуби са причинени поради небрежност, или по друг начин. |   Copyright © МСФО Foundation ISSN 1474-2675  Авторски права© Фондация МСФО  ISSN 1474-2675 |